《陈履元画玉山草堂》
元代·郑元祐

故人陈孟公，辞如春云气如虹。画法师海岳，山如骞鹏树如龙。

骑箕上天二十载，有子齇鼻画极工。惊蛟嘘云海浪白，离鸾照水岩花红。

皱鳞张鬐耸郁涧底松，中有一亩幽人宫。石床支颐睨飞瀑，意远欲托冥飞鸿。

我欲从之不可得，青山万叠金芙蓉。

作者简介：（1292—1364）处州遂昌人，迁钱塘，字明德，号尚左生。少颖悟，刻励于学。顺帝至正中，除平江儒学教授，升江浙儒学提举，卒于官。为文滂沛豪宕，诗亦清峻苍古。他早年时期居钱塘（今杭州市），后来侨居吴中近四十年，晚年命名其文集为《侨吴集》，另著有笔记《遂昌杂录》。